Prije 40 godina ubijen američki predsjednik Kenndy - 2003-11-21
22. novembra 1963. godine, prije 40 godina predsjednik John F. Kennedy ubijen je u atentatu - i to je, za mnoge, bio jedan od prelomnih
Gayle i Bill Newman pamte to davno popodne koje je promijenilo njihov život. Bili smo stari svega 22 godine, mladi roditelji sa dvoje djece, 2 i 4 godine. Mislili smo samo o tome kako da, dan za danom, podižemo svoju familiju.., kaže Gayle. Tog dana, prije 40 godina, predsjednik Kennedy je ubijen, tu na ulicama Dallasa. On je bio najmladji američki predsjednik i simbol progresa ranih šezdesetih. Newmanovi su svjedoci istorije. Bili su najbliži predsjedniku Kennedy-u kad ga je pogodio fatalni hitac. Sjećam se dobro, čulo se samo: Boom. Boom. Otprilike... Sjećam se da su mu ruke poletjele uvis i upravo kad je automobil prolazio direktno ispred nas i predsjednik nam bio najbliži pogodio ga je treći hitac. Pao je na krilo gospodje Kennedy i ona je zavikala: O moj Bože, ne! Pogodili su Jacka. Okrenuo sam se mojoj ženi i viknuo: lezi. Zatim smo se bacili u travu iza nas i tijelima zaštitili naše dvoje djece, sjeća se Bill Newman. Dok su oni tijelima štitili djecu, talas šoka je počeo da se širi, od mjesta gdje su oni ležali - do svakog kutka na Zemlji. Predsjednikova limuzina je autoputem Stemmons pojurila ka bolnici Parkland gdje je doktor Robert McCelland hitno pozvan u operativni trakt da prihvati ranjenog predsjednika. Usred meteža koji je vladao, doktor McCelland i tim specijalista beznadežno su pokušavali da spasu predsjednikov život. Gospodja Kennedy je samo ulazila i izlazila. Rekao bih da gotovo niko nije bio iznenadjen kad su doktori rekli da predsjednik neće preživjeti.., kaže dnas doktor McCelland. Tijelo ubijenog predsjednika je zatim prebačeno do osiguranog predsjedničkog aviona. Novi predsjednik Lyndon Johnson i saradnici okupili su se radi polaganja predsjedničke zakletve i povratka u Washington. Podpredsjednik Johnson je upitao gospodju Kennedy hoće li da bude uz njega dok polaže zakletvu i ona je bila tu, pogleda uprtog u zemlju. Ono što sam vidio na njenom licu bio je bezdan bola, mračan i zloslutan, i to je jednostavno zahvatilo sve ljude, sjeća se jedan od saradnika Lyndona Johnsona, Jack Valenti. Mislilo se da je predsjednika ubio mladić po imenu Lee Harvey Oswald, pucajući na kolonu vozila iz zgrade u kojoj je radio kao skladištar. Atentat na predsjednika Kennedy-a pokrenuo je lanac špekulacija koje su potrajale i do danas - o tome šta se zaista dogodilo. Kako je jedan zaludjeni mladić, Lee Harvey Oswald, mogao ubiti predsjednika Sjedinjenih Država, bez ičije pomoći, kako je to zaključila Warrenova Komisija? Izgledalo je to veoma čudno, premda su mnogi pametni i učeni ljudi došli do zaključka da on jeste djelovao sam. Ali, većina ljudi ni danas ne misli tako. Ubistvom predsjednika Kennedy-a mnogima je srušena predstava o Americi. Sa Kennedy-em smo gledali naprijed, u budućnost i ta budućnost nam je odjednom bila oduzeta, sjeća se jedan od tada mladih novinara. Budućnost izgubljena smrću predsjednika Kennedy-a, i to dokle se moglo stići - pitanja su koja i dalje ostaju bez odgovora, kako tog dana u Dallasu, tako i danas, 40 godina kasnije.